### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2022 er der afsat et rådighedsbeløb på 8,533 mio. kr. til værtskabet for DM i [adresse] 2022.

Der søges nu om en anlægsbevilling på 8,533 mio. kr. i 2022 til DM i [adresse].

## Indstillinger

Direktøren indstiller, at der gives en anlægsbevilling på i alt 8,533 mio. kr. finansieret af rådighedsbeløbet i 2022 til etablering af faciliteter til arrangementet.

## Behandling

Økonomiudvalget, Kommunalbestyrelsen.

## Sagsfremstilling

DM i [adresse] er det store årlige danmarksmesterskab for unge fra erhvervsuddannelserne. I 2022 vil over 300 unge være med som deltagere, hvor de skal kæmpe inden for cirka 50 forskellige fag om at blive landets bedste. Det store danmarksmesterskab skal holdes i Kultur- og Bevægelsesparken i Høng fra den 28. april - 30. april 2022. Der forventes omkring 50.000 besøgende fordelt henover de dagene.

Til DM i [adresse] 2022 er der afsat et rådighedsbeløb i 2022 på 8,533 mio. kr.

I alt er der til DM i [adresse] 2022 afsat 9,895 mio. kr. til finansiering af kommunens udgifter til værtskabet for arrangementet. Heraf blev 1,362 mio. kr. frigivet i 2021 til at dække de udgifter, der er forbundet med planlægningen. Det drejer sig bl.a. om udgifter til produktionsleder, etablering af gulve, gæstehåndtering og diverse mødeaktiviteter.

Værtskabet for arrangementet i 2022 indebærer, at kommunen skal stille fysiske rammer og infrastruktur til rådighed for arrangementet. Rådighedsbeløbet skal bl.a. dække udgifter til

* de fysiske rammer i Kultur- og Bevægelsesparken i Høng, herunder udstillings- og demonstrationsområder, udstillingstelte, parkerings- og afsætningsområder, mv.,
* fremførsel af vand, el, ovenlys og afløb til konkurrence- og udstillingsstandene,
* opvarmning af udstillingshaller,
* rengøring og affaldshåndtering, daglig renovation, opstilling og tømning af containere samt rengøring efter udstillingsdag,
* WIFI-netværk i udstillingsområdet til udstillere og besøgende.

## Økonomiske konsekvenser

Der er i alt afsat et rådighedsbeløb på 9,895 mio. kr. i 2021-2022 til værtsskabet for DM i [adresse] 2022. Ved en anlægsbevilling på 8,533 mio. kr. er restrådighedsbeløbet til projektet frigivet.

[adresse] bemærkninger er indarbejdet i sagen.

### Sagens forløb

23-03-2022 Økonomiudvalget
Anbefales, idet der er tale om en samlet anlægsbevilling på max. netto 9,895 mio. kr.